Maria Kaakinen

Maria Kaakinen (s. 10. marraskuuta 1999 Liminka) on suomalainen pesäpalloilija. Hän pelaa lyöjäjokerina Joensuun Mailassa.

Kaakinen esiintyi ensimmäistä kertaa Superpesiksessä kaudella 2021, kun hän pelasi 18 ottelua Kempeleen Kirin joukkueessa. Näissä otteluissa hän löi 2+21 juoksua. Seuraavalla kaudella Kaakinen pelasi kaikki 24 runkosarjan ottelua lyöden 43 juoksua, mikä toi hänelle lyöjätilaston yhdeksännen sijan.

Kaudeksi 2023 Kaakinen siirtyi Joensuun Mailaan kaksivuotisella sopimuksella. Kaakinen aloitti ensimmäisen kautensa uudessa joukkueessa hyvin lyöden toukokuun otteluissa yhteensä 1+19 juoksua, minkä johdosta hänet palkittiin Naisten Superpesiksen kuukauden pelaajana ensimmäistä kertaa urallaan. Kaakinen valittiin Itä-Länsi-otteluun vuonna 2023.

Kaakinen asuu Joensuussa ja opiskelee biologian ja maantiedon aineenopettajaksi Itä-Suomen yliopistossa.

Lähteet 

Suomalaiset pesäpalloilijat
Joensuun Mailan pelaajat
Vuonna 1999 syntyneet
Elävät henkilöt